**ΔΗΛΩΣΗ**

Συναίνεσης ενηλίκου στη συμμετοχή στο κοινό της εκπομπής «FAME STORY» (μουσικού διαγωνισμού τραγουδιού ) την εκτέλεση παραγωγής της οποίας έχει αναλάβει η εταιρεία «BARKINGWELL MEDIA A.E.» και η οποία μεταδίδεται από τον τηλεοπτικό σταθμό «STAR» στην Ελλάδα και τον τηλεοπτικό σταθμό «OMEGA» στην Κύπρο.

**ΣΤΟΙΧΕΙΑ ΣΥΜΜΕΤΕΧΟΝΤΟΣ ΣΤΟ ΚΟΙΝΟ**

Ονοματεπώνυμο……..…………………………………………………………………………………………………………….

Τόπος γέννησης……………………….……… Ημερομηνία γέννησης ………………………Ηλικία …………..

Διεύθυνση κατοικίας ……………………… αρ. ……………………. Περιοχή………………………………………….

Τηλέφωνο επικοινωνίας ………………………………………………………………………..………………………………

Αριθμός Δελτίου Ταυτότητας …………………………………………..… Ημερομηνία Εκδόσεως……………

Αρχή Εκδόσεως …………………………………….…………….. Επάγγελμα …………………..……………………….

ΑΦΜ ………………………………………………….………………. Δ.Ο.Υ. …………………………..…………………………

E-mail:……………………………………………………………………………………………………………………………………

Ο υπογράφων, καλούμενος εφεξής Συμμετέχων, τα στοιχεία του οποίου αναφέρονται αναλυτικά ανωτέρω, ως επιλεγμένος να συμμετέχει στο κοινό της τηλεοπτικής εκπομπής «FAME STORY», την εκτέλεση παραγωγής της οποίας έχει αναλάβει η εταιρεία «BARKINGWELL MEDIA A.E.», η οποία θα προβάλλεται από τον τηλεοπτικό σταθμό «STAR» στην Ελλάδα και τον τηλεοπτικό σταθμό «OMEGA» στην Κύπρο και έχοντας υπόψη τους νόμους περί ψευδών δηλώσεων, δηλώνει και αποδέχεται ανεπιφύλακτα όσα αναφέρονται αναλυτικά στην παρούσα δήλωση. Περαιτέρω, δηλώνει και αποδέχεται ανεπιφύλακτα ότι δεν δικαιούται καμία αμοιβή, αποζημίωση ή/και οποιουδήποτε είδους έπαθλο από την εταιρεία «BARKINGWELL MEDIA A.E.» και τoυς τηλεοπτικούς σταθμούς «STAR» και «OMEGA».

1. **ΕΓΓΥΗΣΕΙΣ ΚΑΙ ΔΗΛΩΣΕΙΣ ΣΥΜΜΕΤΕΧΟΝΤΟΣ ΣΤΟ ΚΟΙΝΟ**
   1. Ο Συμμετέχων έχει συμπληρώσει το 18ο έτος της ηλικίας του.
   2. Ο Συμμετέχων εγγυάται και δηλώνει υπεύθυνα ότι όλα τα στοιχεία που παρατίθενται ανωτέρω (όνομα, επώνυμο, διεύθυνση κλπ) και που έχουν δηλωθεί στην «BARKINGWELL MEDIA A.E.» είναι αληθή και ακριβή και δεν έχει γίνει χρήση ψευδώνυμων.
   3. Ο Συμμετέχων δηλώνει ότι συμμετέχει οικειοθελώς και με δική του πρωτοβουλία στο κοινό της εκπομπής «FAME STORY» και δεν έχει, είχε ή θα έχει καμία οικονομική απαίτηση από την «BARKINGWELL MEDIA A.E.» και τους τηλεοπτικούς σταθμούς «STAR» και «OMEGA».
   4. Ο Συμμετέχων συμφωνεί ότι θα τηρήσει όλους τους κανόνες της εκπομπής καθώς και ότι θα σεβαστεί οποιαδήποτε απόφαση και οδηγία του εκτελεστή παραγωγού-εταιρείας «BARKINGWELL MEDIA A.E.» ή αντιπροσώπου της.
   5. Ο Συμμετέχων γνωρίζει και αποδέχεται ότι στο πλαίσιο της παραγωγής του ως άνω τηλεοπτικού προγράμματος, θα μαγνητοσκοπηθεί η εικόνα του, παρέχει δε το δικαίωμα να μεταδοθεί το ως άνω πρόγραμμα χωρίς τοπικό, χρονικό ή άλλο περιορισμό μέσω της τηλεόρασης και του διαδικτύου και παραιτείται εκ των προτέρων από κάθε αξίωση οποιασδήποτε φύσεως που τυχόν απορρέει από τη συμμετοχή του στο πρόγραμμα και από τη μετάδοσή του από την τηλεόραση και το διαδίκτυο. Γνωρίζει επίσης και αποδέχεται ότι, η προβολή της εικόνας του είναι ενδεχόμενη και εναπόκειται στην διακριτική ευχέρεια της «BARKINGWELL MEDIA A.E.» και των τηλεοπτικών σταθμών «STAR» και «OMEGA». O Συμμετέχων δηλώνει δε και αποδέχεται ότι η Εταιρεία ή/και ο Σταθμός δύναται να μεταβιβάσει τα παραχωρούμενα με την παρούσα δικαιώματα σε τρίτoυς, συvαιvώvτας ήδη με την παρούσα στις ως άνω μεταβιβάσεις και εκμεταλλεύσεις που οριζονται στην παρούσα δήλωσή του.
   6. Ο Συμμετέχων αντιλαμβάνεται και αποδέχεται ότι με την απεικόνιση και τυχόν μετάδοση από ΜΜΕ ή άλλου τρόπου του υλικού και με την παρεχόμενη συναίνεσή του: (α) δεν αποκτά οποιαδήποτε ιδιότητα στο πλαίσιο του Προγράμματος (π.χ. συμμετέχοντος, συντελεστή ή άλλως πως), ούτε αποκτά οιοδήποτε δικαίωμα Διανοητικής Ιδιοκτησίας επί του Προγράμματος (ή αποσπάσματος ή επεισοδίου οπου θα ενσωματώνεται/απεικονίζεται το υλικό με οποιονδήποτε τρόπο), (β) δεν αποκτά δικαίωμα σε οποιαδήποτε αμοιβή, οικονομικό αντάλλαγμα, δώρο, βραβείο ή έπαθλο, χρηματικής ή άλλης φύσεως, και σε κάθε περίπτωση παραιτούμαι ανέκκλητα από αυτά και (γ) ουδεμία προσβολή της προσωπικότητάς του γεννάται ούτε το δικαιώματος στην προστασία της εικόνας μου, ούτε προσβολή των προσωπικών μου δεδομένων, ούτε προσβολή τυχόν δικαιωμάτων διανοητικής ιδιοκτησίας και εν γένει ουδεμία προσβολή κανόνων δικαίου από την χρήση-εκμετάλλευση του υλικού με κάθε τρόπο, μέσο, μέθοδο οπουδήποτε στον κόσμο εις το διηνεκές του Προγράμματος.
   7. Ο Συμμετέχων δηλώνει ότι, δεν θα έρθει σε επαφή με κανένα Μέσο Μαζικής Ενημέρωσης και δεν θα δώσει πληροφορίες σχετικά με την εκπομπή σε κανέναν τρίτο. Ο περιορισμός αυτός ισχύει για όσο χρόνο διαρκούν τα γυρίσματα και για όσο χρόνο μεταδίδεται η εκπομπή και μέχρι και έξι (6) μήνες μετά τη μετάδοση του τελευταίου επεισοδίου. Παραβίαση αυτής της υποχρέωσης, δίνει το δικαίωμα στην «BARKINGWELL MEDIA A.E.» να αποκλείσει τον Συμμετέχοντα από τη συμμετοχή του στο κοινό.
   8. Η συμμετοχή του Συμμετέχοντα στη βιντεοσκόπηση της εκπομπής «FAME STORY» γίνεται με ατομική του ευθύνη και για οποιασδήποτε μορφής ατύχημα, η «BARKINGWELL MEDIA A.E.» και ο τηλεοπτικός σταθμός «STAR», δεν φέρουν καμία απολύτως ευθύνη.
   9. Ο Συμμετέχων δηλώνει υπεύθυνα ότι δεν έχει οποιοδήποτε πρόβλημα υγείας το οποίο θα μπορούσε να θέσει σε κίνδυνο την υγεία του κατά τη διάρκεια συμμετοχής του στην εκπομπή.
   10. Ο Συμμετέχων δηλώνει υπεύθυνα ότι, δεν διώκεται ποινικά και ότι δεν έχει καταδικαστεί για κανένα ποινικό αδίκημα.

1.10 Ο Συμμετέχων δηλώνει ότι ουδεμία αξίωση αστικής φύσεως διατηρεί εις βάρος της εταιρείας «BARKINGWELL MEDIA A.E.» και του τηλεοπτικού σταθμού «STAR» και «OMEGA» αλλά και εις βάρος τυχόν τρίτων εμπλεκομένων φυσικών ή νομικών προσώπων, για την επεξεργασία και την προβολή της εικόνας του κατά τα ανωτέρω περιγραφόμενα.

1.11 Ο Συμμετέχων δηλώνει και εγγυάται ότι έχει πλήρως ενημερωθεί για όλα τα απαιτούμενα μέτρα προστασίας για την πρόληψη της μετάδοσης του κορωνοϊου SARS-COV-2/COVID 19, τα οποία οφείλει να τηρεί σε κάθε στάδιο και καθ`όλη τη διάρκεια της εκτέλεσης παραγωγής, εφαρμόζοντας απαρέγκλιτα όλες τις γενικές οδηγίες/εγκυκλίους/μέτρα προστασίας, προφύλαξης και πρόληψης της διάδοσης του κορωνοϊου SARS-COV-2/ COVID 19, όπως ισχύουν σήμερα και όπως εκάστοτε θα διαμορφώνονται από τις αρμόδιες αρχές/φορείς, συμμορφούμενος απόλυτα με τις σχετικές νομοθετικές προβλέψεις ή/και τυχόν υποδείξεις/οδηγίες της Barkingwell Media A.E. Στο πλαίσιο αυτό, ο Συμμετέχων δεσμεύεται να τηρεί, τόσο κατά τη διάρκεια των γυρισμάτων, όσο και εκτός του ωραρίου ή των χώρων, όπου διεξάγεται η παραγωγή, τις γενικές οδηγίες προφύλαξης και προστασίας του ΕΟΔΥ. Σε περίπτωση που παρουσιάσει συμπτώματα ή/και προσβληθεί από τον COVID-19, ο Συμμετέχων οφείλει να ενημερώσει άμεσα την Barkingwell Media A.E.

1. **Πρόκληση Ζημίας-Αποζημίωση**

Σε περίπτωση που από την παράβαση των όρων της παρούσας προκύψει ζημία της εταιρείας «BARKINGWELL MEDIA A.E.» και των τηλεοπτικών σταθμών «STAR» όπως ενέργειες ή παραλείψεις που μπορούν να επιφέρουν για παράδειγμα καταστροφή τεχνικού εξοπλισμού, μικροφώνων, καθυστέρηση ή ματαίωση γυρισμάτων, προσβολή της τιμής ή της επαγγελματικής φήμης της εκπομπής και των παραγωγών ή του τηλεοπτικού σταθμού, προσβολή της αξιοπρέπειας τρίτων όπως άλλων συμμετεχόντων, παράβαση των κανονισμών ασφαλείας και έτερα αρνητικά αποτελέσματα, η «BARKINGWELL MEDIA A.E.» και ο τηλεοπτικός σταθμός «STAR» διατηρούν, πλην του αυτονόητου δικαιώματος αποβολής του Συμμετέχοντος από το κοινό και την παραγωγή, επιπλέον να αξιώσουν την αποκατάσταση της επελθούσας εις βάρος τους θετικής ή αποθετικής ζημίας.

1. **Θέματα προσωπικών δεδομένων**

Συναινώ στην επεξεργασία των προσωπικών δεδομένων μου, αναφορικά με την δημόσια προβολή της εικόνας μου, από την ως άνω εταιρεία και ιδίως της προβολής και της ανάρτησης της εικόνας μου στην τηλεόραση, στα μέσα κοινωνικής δικτύωσης, στη φωτογράφιση και βιντεοσκόπηση μου και μετάδοση - διαβίβαση αυτών σε τρίτους συνεργαζόμενους με την εταιρεία «BARKINGWELL MEDIA A.E.» και τους τηλεοπτικούς σταθμούς «STAR» και «OMEGA» φορείς καθώς και στην διαβίβαση αυτών, με αυτοματοποιημένα ή μη μέσα, σε τρίτους στα πλαίσια του σκοπού της υλοποίησης και τηλεοπτικής και εμπορικής εκμετάλλευσης της τηλεοπτικής εκπομπής «FAME STORY». Ενημερώθηκα πλήρως για τα δικαιώματά μου σύμφωνα με τα άρθρα 15-22 του κανονισμού GDPR όπως, για παράδειγμα, τη λήψη ενημερωμένου καταλόγου των ατόμων που έχουν πρόσβαση στα δεδομένα μου, τη λήψη επιβεβαίωσης για την ύπαρξη ή μη προσωπικών δεδομένων που σχετίζονται με εμένα, τη λήψη αντιγράφου κλπ. Ομοίως, για τη δυνατότητα υποβολής παραπόνων στην Αρχή Προστασίας Δεδομένων Προσωπικού Χαρακτήρα, Κηφισίας 1-3, Τ.Κ. 115 23, Αθήνα, τηλεφωνικό Κέντρο: +30-210 6475600 ή στην ηλεκτρονική διεύθυνση <http://www.dpa.gr>.**Ο Συμμετέχων Τόπος/ Ημερομηνία**

**……………………2023 ………………………………….**